Document ID: /roh_data/filtered/fineweb-2-filterrobots_roh.jsonl.gz/17351

Sco il Spital regiunal Surselva scriva, saja la radiologia a Glion vinavant occupada cun 50 pertschient plazza da lavur. Durant l’ulteriur temp stettia il Spital chantunal a disposiziun per far diagnosas a distanza en cas urgents. Per pudair far quai vegn installà ina lingia da datas cun auta capacitad tranter ils dus spitals, uschia che la communicaziun ed ils maletgs da Glion en visibels senza retards a Cuira per far las diagnosas. La radiologia dal Spital chantunal dal Grischun, che consista da 20 medis, saja gia dapi onns activa sco purschidra da servetschs en ils spitals regiunals dal Grischun. La cooperaziun cumenza cun l’entschatta da l’onn.